கேள்வி: இசுதானா மெலாவத்தி - வரலாறு குறித்து விரிவாக சொல்லுங்கள்.
பதில்: மெலாவத்தி அரண்மனை புத்ராஜெயாவின் 1-ஆவது புறநகர்ப் பகுதியில் (''Precinct 1, Putrajaya'') அமைந்துள்ளது. அரண்மனையின் கட்டுமானம் 1999-இல் தொடங்கி 2002-இல் நிறைவடைந்தது. இது ஓர் உல்லாச விடுதி அமைப்பைக் கொண்டுள்ளது. யாங் டி பெர்துவான் அகோங் ஓய்வுத் தளமாகவும் செயல்படுகிறது. இந்த அரண்மனைக்கான பெயரை சிலாங்கூர் யாங் டி பெர்துவான் அகோங் சுல்தான் சலாவுதீன் அப்துல் அஜீஸ் ஷா (''Sultan Salahuddin Abdul Aziz Shah of Selangor'') வழங்கினார். மெலாவத்தி (''Melawati'') என்றால் காவலர் கோபுரம் என்று பொருள்.
கேள்வி: இசுதானா மெலாவத்தி - கட்டிடக்கலை பற்றி தகவல் சொல்.
பதில்: இந்த அரண்மனையை செனி பகரி அர்கிடெக் (''Senibahri Arkitek'') கட்டிடக்கலை நிறுவனத்தைச் சேர்ந்த ராஜா கமருல் பகரின் (''Raja Kamarul Bahrin'') என்பவர் வடிவமைத்தார். மெலாவத்தி அரண்மனை நான்கு முக்கியக் கூறுகளை உள்ளடக்கியது: * அரச பிரிவு - தனியார் குடியிருப்பு (''Royal Wing - Private quarters'') * வரவேற்பு பிரிவு - சடங்கு வரவேற்பு மண்டபம் (''Reception Wing - Ceremonial Reception Hall'') * விருந்து பிரிவு - விருந்து நிகழ்ச்சிகள் (''Banquet Wing - Functions'') * நிர்வாகத் தொகுதி - அலுவலகங்கள் (''Administrative Block - Offices'')
கேள்வி: இசுதானா மெலாவத்தி - உயரமான கோபுரங்கள் குறித்து விரிவாக சொல்லுங்கள்.
பதில்: மூன்று உயரமான கோபுரங்கள் அரண்மனையின் பக்கத்திலும் மையத்திலும் ஒரு முக்கியமான அமைப்பை உருவாக்குகின்றன. இந்தக் கோபுரங்கள் இடைக்கால மலாய் அரண்மனைகளில் காணப்படும் பழைய காவல் கோபுரங்களைக் குறிக்கின்றன. மூன்று அடுக்கு கூரைகள், கிழக்கு கடற்கரையின் மலாய் பாரம்பரிய கூரை வடிவமைப்புகளை பிரதிபலிக்கின்றன. அரண்மனைச் சந்திப்புக் கூடத்தில் (''Meeting Wing''), செங்கால் மரத்தால் (''Chengal Wood'') செய்யப்பட்ட ஒரு காவலர் கோபுரம் உள்ளது.